
OBITELJ 

ILUSTROVANI ČASOPIS ZA HRVATSKU PORODICU 

GODINA XI. U ZAGREBU 25. TRAVNJA i 9 3 9 . BROJ 16 


Najveći katolički novinar 


/ izložbe hrvatske katoličke 


K otvorenju kongresa 

Ovih se dana — 28. travnja 
— otvara u Zagrebu prvi kon- 
gres i prva opća reprezentativna 
izložba hrvatske katoličke štam 
pe. Uoči te svečane zgode treba 
sebi dozvati u svijest, da štampu 
ne čini onaj novinski papir ni 
ona slova, što ih na tom papiru 
čitamo, nego je čine ljudi, koji 
sve ono, što nam štampa daje, 
pišu. Dakle novinari, urednici, 
suradnici. Na njih neka ne bude 
ni na ovom kongresu i izložbi 
zaboravljeno. Kakvi budu novi 
nari i urednici, takva će nam biti 
i katolička štampa. 

Uzor katoličkog novinara ci- 
jelim svojim životom daje po- 
java najvećeg francuskoga ka- 
toličkog novinara Louisa Veuil- 
lota, koji se rodio 11. listopada 
1813., a umro 7. travnja 1883. 
Kakav je on bio u svom privat- 
nom, osobito obiteljskom živo- 
tu, neka osvijetli ovo nekoliko 
primjera. 

Već kao mladi, gotovo neop- 
skrbljeni novinar prodao je g. 
1842. za deset tisuća franaka 
sva svoja mladenačka djela, da 
tu svotu preda svojoj starijoj 
sestri Anette kao miraz. 

Svojoj odabranici upućuje 
prije njezina konačnog pristan- 
ka slijedeće misli, koje je i knji- 
ževno obradio: »Ja sam kršća- 
nin, te govorim jednoj kršćanki. 
Ne ću izazvati u vašem srcu ne- 
voljkost prema sebi, ako vam 
kažem, da uzimljem kao du- 
žnost mudru uredbu Providno- 
sti, naglašenu i po Crkvi, koja 
pridaje mužu auktoritet u kući. 
To ne zahtijeva samo red i do- 
ličnost, nego je prema karakte- 
ru, što ga posjedujem, ovaj 


ugled, koji mi pripada, nuždan 
za našu sreću. Bit ću najnepod- 
nošljiviji kao rob, a najponi- 
zniji kao gospodar ... Ja ne vo- 
lim svijet, on je za mene zao, 
a za vas još više... Ako pri 



LOUIS VbUiLLOT, 
najveći katolički novinar uopće 


hvatite, to znači, da se opra- 
štate sa srećom. Ja ne ću nikada 
biti bogat. Nikakve sreće dakle 
i nikakvog sjaja . . . Morate na- 
ći svoju sreću u svojoj kući, 
kući zatvorenoj i poniznoj kao 
ova ovdje, koju posjećuju ma- 
lobrojni vaši prijatelji, koji će 
pridoći, i moji prijatelji, koje 
ćete i vi prihvatiti.« 

Kad je Mathilde Murcier, kći 
jednog versailleskog trgovca, 
taj životni program prihvatila, 
blagoslovi P. de Rarignan 31. 


štampe u Zagrebu 
Napisao Makso Pe/oza 

srpnja 1845. njihovo vjenčanje. 

I kao u starim pričama: bijahu 
sretni i imađahu puno djece. Ali 
nažalost ne može se nastaviti 
kao u tim starim pripovijestima: 
... i življahu dugo vremena za- 
jedno. Mathilde, stara 29 godi- 
na, morala je tiho utrnuti osta- 
vljajući u kolijevci šestu kćer- 
kicu . . . Tiha obiteljska sreća, 
»ona redovitost stalnog veselog 
bezrazložnog smijeha i nečujne 
šale, kojoj se nikada nisam u to- 
likoj mjeri nadao« — bila je 
prekinuta. Nije očajavao. Kao 
što je prije, kad bi prijetila ne- 
sreća, i u radosti postignutog 
uspjeha postojano predavao sud- 
binu svoju i svojih u ruke Bo- 
žje, tako je to i odsada činio. A 
imao je i prilike za to. 

Već u mjesecu prije smrti lju- 
bljene supruge otme mu neka 
neprotumačena bolest peto di- 
jete Tereziju, kumče velikog 
španjolskog katoličkog mislioca 
Cortesa. Ali veliki muž, oslonjen 
na milost Božju, toliko je bio 
priseban, da kratko vrijeme iza 
tih katastrofa, neposredno iza 
smrti supruge, nastavlja bojeve 
Gospodnje u svom listu »Uni- 
verse«. U vrevi uredništva, u 
nervozi polemika i sukoba misli 
mu lete njegovoj miloj dječici, 
k ono petero anđela, uz koje je 
njegovo srce tako usko veza- 
no. 

Ali prava ga katastrofa po- 
godi tek 1855., kad mu je od 
petero njegovih anđela u roku 
od 2 mjeseca i nekoliko dana 
preostalo na životu samo dvoje. 
Sam opisuje u stihovima bolne 
osjećaje, koji ga obuzeše, kad 
mu je brat upadnuvši u njegovu 

radnu sobu donio vijest o gu- 
bitku darovite Marie. Tragični 
je moment izgledao ovako: 

. . . Vrata se iznenada otva- 
raju: 

Ulazi moj brat blijed, te me 
plačući grli. 

»Što je, dakle?« pitam zbu- 
njen. — Brat odgovara: »Moli! 
I brzo problijedi; sad potpuno 
shvaćam . . . 

Osjećam smrt; gledam kćer- 
ku; vičem: 

»Marie! Oh! Dijete moje!« — 
»da, brate, Ma — rie je . . .« 

On mi pokaže Krista, ja sta- 
doh da molim. 

Gertruda je umrla daleko od 
njega. Magdalena mjesec dana 
kasnije. 

I sada, kada se krik boli mi- 
ješao s himnama vjere, silna 


ljubav nesretnog oca prenosila 
se na preostale dvije kćeri, od 
kojih će jedna kao supruga ge- 
nerala Pierron-a (Agneza), a 
druga kao časna sestra od Po- 
hođenja (Luče) ostati tiho ve- 
selje Kristovu borcu pod konac 
njegovog života. 

Svojoj udatoj kćerki Agnezi 
upućivao je pisma, koja bi mo- 
gla okupljena poslužiti kao upu- 
te za brak: »Ti i ne slutiš, koliko 
ja ljubim onakvu ženu, koja na- 
stoji biti voljena od svog mu- 
ža, kome se prilagođuje i pri- 
bližuje. To je žena u svojoj pu- 
noj ulozi, to jest tamo, gdje je 
Bog hoće, koja čini, što Bog ho- 
će i kako Bog hoće . . . Ako ti to 
hoćeš, onda će uvijek biti tako. 
Jasno je, da ne će uvijek biti 
proljeće, niti će uvijek biti toliko 


cvijeća. Ali će uvijek ostati što- 
vanje, naklonost, mir, nada, jer 
se ta dobra nalaze u duši, koja ih 
želi imati i okružuju je neproboj 
nim bedemom. Nema slabih bo- 
lova osim onih koje sami sebi za- 
dajemo. Oni, koji nam stižu od 
Boga, dobri su, snaže nas, 
slavni su, puni nade i utjehe . . .« 

To su momenti dostojni prak- 
tičnoga katolika. A kad je na dan 
njegova sprovoda jedan njegov 
daljnji rođak zakasnio, te je, 
kad ga nisu pustili k lijesu, pro- 
testirao, odgovori mu jedan od 
čuvara: »Oh! Danas sav svijet 
izgleda, kao da mu je rodbina.« 

Tako je velik u svojoj obi- 
teljskoj intimnosti bio ovaj naj 
veći novinar katoličke Francu- 
ske i katoličkog svijeta uopće. 


Zagreb prigrljuje Bačku Hrvatsku 

Napisao Aleksandar Kokić 


Bunjevačkošokački Hrvati su uvijek u Zagre- 
bu gleda# svoj glavni grad, svoje kulturno i 
nacionalno središte, što dokazuje sva njihova 
prošlost, a osobito njihov sadašnji život. Njiho- 
va je prošlost po riječima bunjevačkog publi- 
ciste Ive Prćića pisana krvlju, mačem i nasiljem, 
nad njihovim nebom su dugo crni oblaci sa- 
krivali sunce slobode, njihov plodni zavičaj kroz 
duga teška stoljeća bio odijeljen od majke Hr- 
vatske, i baš je to razlog, što su oni u Zagrebu 
najobljubljenija grana hrvatskoga naroda. Ni- 
je prošla nijedna veća radost, žalost, nacional- 
na ili prosvjetna svečanost u Zagrebu, a da nije 
našla odjeka u srcima bačkih Hrvata i obratno. 
Sjetimo se samo one veličanstvene proslave 250. 
godišnjice glavne seobe bunjevačkih Hrvata, ka- 
da su Zagrepčani na čelu s predstavnikom vođe 
hrvatskoga naroda dra V. Mačka bili u Subotici 
primljeni s takvim oduševljenjem i srdačnom 
bratskom ljubavlju, kao nitko prije i poslije njih. 
Glavni hrvatski grad je također uvijek radosno 
i bratski primao svoje sunarodnjake s ravne Ba- 
čke, ali nikada još s toliko iskrene ljubavi kao 
upravo ovih dana. 

Bunjevačkošokački su Hrvati zadnjih mjeseci 
proživjeli teške dane pune najtežih briga i naj- 
crnijih bojazni, da se ne bi po nesreći vratili 
dani najkrvavijih stranica njihove povijesti. U tim 
najtežim časovima eto i opet su se uputili u bijeli 
Zagreb, da svojoj braći glasno i otvoreno kažu 
sve, što ih zabrinuje i boli, da kažu, kako samo 
sa Zagrebom žele konačno svezati svoju sudbinu, 
pa bila ona ljepša ili ne bila, jer s braćom 
rođenom sve je lako podnijeti. 

Na čelu s narodnim vođom i borcem Blaškom 
Rajićem došli su 23. o. mj. bunjevačkošokački 
Hrvati u Zagreb, da on u okviru jedne matineje 


ponovo naglasi ono, što je već jedamput izre- 
kao 1918. god.: da Bačka Hrvatska želi zauvijek 
biti privezana uz ostale hrvatske pokrajine. Na 
matineji su bili zastupani svi istaknutiji kulturno 
nacionalno prosvjetni radnici bačkih Hrvata, koji 
su po govorima, predavanjima, pjesmama i glaz- 
bom otvorili svoje srce, i to u prvom redu preko 
samoga Blaška Rajića, Ive Prćića i Josipa Đi- 
de Vukovića, pa preko dra Josipa Andrića, Ante 
Jakšića, Alekse Kokića, Marka Čovića, Petra Pe 
kića, Ante Miroljuba Evetovića, Petra Kopuno- 
vića, svoje veliko bratsko srce, srce hrvatsko, 
koje je sve prisutne tako oduševilo, da su mnogi 
sa suzama u očima pratili točke programa. 

Glavni hrvatski grad je prigodom ove mati- 
neje, na koju je bilo došlo tri puta više Zagrep- 
čana, nego li je moglo stati u veliku dvoranu 
Hrvatskoga Glazbenog Zavoda, u najvećem 
stupnju manifestirao svoju ljubav prema bunje- 
vačkošokačkim Hrvatima, konačno prigrlio svoju 
rođenu braću s ravne Bačke. Manifestirao ju je 
na tako srdačan i topao način, da se to iz svijesti 
bačkih bunjevaca i Šokaca ne će nikada izbri- 
sati. Oni su pošli kući s najvećim osvjedočenjem 
u srcu, osvjedočenjem, da veliki hrvatski Zagreb 
za njih radi i osjeća najviše, jer su oni na naj- 
složenijoj točki Domovine najviše podnijeli, a i 
sada su spremni na sve samo, da ih sudbina ne 
odijeli od snažnog hrvatskog stabla. Bunjevačko- 
šokački Hrvati su pošli na svoje ravni s novom 
nadom, koja će ih pratiti i krijepiti u svim te- 
škim časovima. Odlaze s uvjerenjem, da će 
uskoro biti okrunjena njihova stoljetna borba, 
ii da će nad njihovim ravnima svanuti sunce 
općih hrvatskih težnja, koje će jednako svije 
tliti kako u glavnom gradu svih Hrvata, tako i 
bunjevačkošokačkoj metropoli — biloj Subotici. 

Humoreska 


Dobrovoljno priznanje 


To je bila doista krasna šuma, kroz koju je 
išao širok put, gladak kao biljar, po kojemu se 
progonila auta, koja nijesu marila za poprečne 
šumske puteve, koji su ih pozivali, da onamo 
skrenu, da se malo proskiću i odahnu. Ali tre- 
balo je držati svoju prosječnu brzinu i stići na 
cilj u vrijeme objeda. Auta su jurila ravno i tu- 
risti u njima zadovoljavali su se motreći suprot- 
nu trku stabala na rubu ceste. 

Lijepa cesta! Ali nije odgovarala pješacima 
na šetnji, koji su morali gaziti bujnu travu sa 
strane ili katkad bježati u jarak. Zato ju je g. 
Marcel Pierval ostavio i skrenuo na jednu sje- 
novitu putanju. Pripadao je onoj pretpotopnoj 
pasmini, koja još ima noge i zna se njima slu- 
žiti. Ljetovao je u susjednom selu i provodio da- 
ne verući se prijekim putevima i grmljem. 

Jedna staza pozove ga. On se uputi njome. 
Naskoro se našao u potpunoj guštari i uživao je 
krčeći sebi put kroz isprepleteni šiprag, koji mu 
je svojim granama šibao lice. 

Nakon jedne ure toga pješačenja popusti na- 
pasti da jedne ispod jednog drveta. Opkolio ga 
je zeleni zatvor. 

Tada opazi čovjeka, — biće sumnjivo, blat- 
no, odrpano, — koji je divno predstavljao uzne- 
mirujuću i zastarjelu silhuetu skitnice, koji je 
spreman taj čas oplijeniti samotne šetaoce. 

Bio se šćućurio u jednoj jami u travi, na pola 
sakriven grmom kupinovim i njegovo držanje 
bilo je kao u zvjerke, koja vreba plijen. 

G. Piervala dojmi se ta pojava neugodno, 
premda se pouzdavao u snagu svojih mišića i 
u uvježbanost, da će se moći obraniti. Malo se 
poispravi i osjeti napast da nastavi svoju šetnju, 
ali se odmah zastidi toga pokreta, koji mu je na- 
lagao pretjeran oprez, i ako instinktivan. I on 
sjedne. 

Nekoliko koraka od njega, ne mičući se, onaj 
čovo podrugivao mu se, jer je po svoj prilici 
pogodio bio osjećaj, kakav je udahnuo tome na- 
mjerniku. 

»Zdravo, gospodine!« reče digavši ruku do 
čela. 

»Koga vraga tu radite?« upita g. Pierval do- 
sta otresito. 

»Mogao bih vam odgovoriti, da plandujem,« 
iskesi se čovjek. »Ali to nije istina. Ja sam ov- 
dje sebi za volju, jer je to mjesto, koje me sjeća 
nekih stvari.« 

I tihim, promuklim, hrapavim glasom promr- 
mlja, kao da ga tjera tajna sila: 

»Tu sam ga ubio.« 

G. Pierval osjeti te riječi kao udarac. Od su- 
rova priznanja, koje je nadilazilo sve, što je 
mogao bio zamisliti, više nego odvratnost, koju 
mu je udisao skitač, bio bi posrnuo, da je stajao 
na nogama. 

Nije imao vremena ustati i udaljiti se, kako je 
odmah osjetio neodoljivu želju. 


Hapisao H. ]. Magog 

Čovjek nastavi očaravajući ga pogledom. 

»To nije bilo slučajno. Ja sam ga doista vre- 
bao. Njega ili kojega drugoga. Prije nekoliko 
dana . . . tjedana možda, bio sam rekao sebi, da 
će ovuda proći i da će biti moj. Kad čovjek ska- 
pava od bijede, dolaze mu ovakve misli. Vi toga 
ne shvaćate možda, jer vi ste bogataš. Ali ja, sa 
mnom je drukčije.« 

Udahnuo je jako. Oči su mu sijevale. To je 
doista bila zvijer, sigurna za svoju snagu, koju 
je njen nagon tjerao da kolje, i koja se opijala 
unaprijed krvlju svojih žrtava. Govoriti o umor- 
stvu, njemu je bilo uživanje. On to prizna divlja- 
čki. 

»Ja vam to pripovijedam. To je jače od mene. 
Moram da o tom govorim. I vi ste prvi, pred 
kim se mogu otkopčati . . . jer, zar ne, sami smo, 
sasvim sami, pa nema opasnosti, da biste me 
odali.« Od smijeha, kojim je popratio ovu po- 
sljednju rečenicu, protrnuo je slušač, koji je od- 
jednom omjerio svoju slabost. Što da radi pro- 
tiv grabežljive zvijeri, kad čovjek nije oboružan 
puškom? G. Pierval nije bio za takve situacije. 

Čovjek se ipak nije micao. Očito je uživao za- 
dajući strah onomu, koji je mogao biti njegov 
plijen. 

»Vi ste prvi . . . Nitko do danas nije doznao, 
ni oružnici, ni lugari, ni itko . . . Pomislite, ja 
sam poduzeo mjere opreza, a što se tiče onoga, 
što je preostalo, izazivam svakoga, neka ide 
tražiti.« 

On udari po zemlji svojom tvrdom šakom. 

»Tu je zakopan, usred grma. Sve brigade 
oružničke iz čitavoga kraja mogle bi proći dva- 
deset puta preko ovog mjesta, i ne bi posu- 
mnjale.« 

Oči mu sijevnuše. On se skupi kao jaguar. 

»Nije bilo odviše teško. Išao je naprijed bez 
nepovjerenja, nogu pred nogu, gotovo njuška- 
jući. Onda sam se bacio na njega i nožem sam 
ga . . .« 

»To je bilo odviše. Jednim skokom g. Pierval 
nađe se na nogama i ostavivši na stranu sve ob- 



OGLEDALCE, KAŽI MI ! 
Foto Ufa 


zire ljudske nadre bježati kroz šikaru Kad se 
dohvatio puta, cvokoćući zubima, zapuhan, tr- 
čeći neprestano prema selu, ponavljao je ne- 
svijesnim glasom: 

»Onaj ubojica, ona nakaza, treba da ga uhite. 
Ja sam mogao pobjeći. Ali proći će drugi, ubo- 
ga bića bez obrane, koji će pretrpjeti sudbinu 
prvoga. Pazite! Pazite! U šumi je divlja zvijer, 
krvoločna. Tjerajte ju!« 

Tri četvrti sata kasnije upao je u oružničku 
postaju i pripovijedao svoju pripovijetku, da- 
jući sve potankosti korisne za hvatanje one na- 
kaze, opis, tačno mjesto. 

»Dobro je,« reče brigadir. »Poznamo mi šu- 
mu. Dobit ćemo ga.« 

Organizovali su hajku. 

»To je baš on,« izjavi g. Pierval, nakon ogleda, 
koji je bio kratak, tako mu je ostala živa slika 
skitnice. Možete upisati moju prijavu, brigadiru. 

»Jeste li čuli?« upita brigadir čovjeka, koji 


ANKETA fjOBITEL J !“ 

SAČUVAJMO PRAVE OSEBINE ŽENSKE DUŠE 
Br. 15. 

Studentica sam. Pripadam zvanju, za koje su 
značajne riječi stare đačke himne: »Gaudeamus 
igitur, juvenes dum sumus«. Veselo su to pjeva- 
li đaci u ona zlatna vremena. A danas? Velike su 
njihove brige i njihovih roditelja za svakidašnji 
kruh. 

Ali ipak, ja sam lično tako zadovoljna, da ni 
u najkritičnijim časovima ni jesam poželjela dru- 
gi položaj. Držim se one: »Budiš malim 
zadovoljan.« 

Svoju sreću kujem tako, da joj nastojim dati 
minimalnu materijalnu sadržinu, ali maksimalni 
duševni užitak, da radim više za trajnu sreću 
svoje budućnosti, nego časovite sadašnjice, drže- 
ći se one: »Respice finem« (misli na svrhu), sa- 
berem što više ne samo stručna znanja nego i 
onih pravih kršćanskih i moralnih načela. 

Gledajući negativ nosti studentskog života do- 
šla sam do zaključka, da su neprirodna i nelogi- 
čna mišljenja, da žene intelektualke moraju pri- 
kazivati onu »emancipaciju«, koja se sastoji u 
posvemašnjoj jednakosti i ravnopravnosti sa 
muškarcima, i u potpunoj slobodi, koja ne pri- 
znaje više principe. Oni stari ukrasi ženske duše, 
stid, obraz, poštenje, sućut, nježnost itd. ni jesu 
u protivnosti sa naobrazbom moderne žene, jer 
postoji takva funkcionalna veza između uma i 
etičko-moralnih dužnosti, da je um izvor i vođa 
morala. 

Za nastranosti takve, nazovi moderne emanci- 
pacije, koja se u javnosti očituje aureolom ni- 
kotinskog dima i alkoholnog mirisa i drugim 
ispadima takozvane potpune slobode, u kojim 
nastranostima i neke studentice vide potrebnu 
studentsku legitimaciju, značajne su riječi na- 
rodne poslovice: »Čega se mudar stidi, 
time se luda ponosi.« S t u d e n t i ca. 


nije više prkosio, nego je pognuo bojažljivo 
glavu. »Jeste li voljni ponoviti svoju ispovijest?« 

»Nema druge,« reče snuždeno zločinac. »Ali 
ipak ne bih bio vjerovao to od jednoga gospo- 
dina. To je podlo. To je izdaja. Ja sam s njim 
govorio kao s prijateljem.« 

»Ubojice!« presiječe ga g. Pierval s gađenjem. 
»Zar ste mislili, da ću šutjeti? To bi značilo po- 
stati vaš sukrivac! To gore po vas, ako vas po- 
šlju na stratište, kako ste zaslužili.« 

»Na stratište?« ponovi čovjek manje prestra- 
šen nego zabezeknut. 

I onda prasne u smijeh. 

»Mrđelice babe Mande! Nije tako opasno. To 
bi bilo ipak pretjerano radi jednoga srndaća, 
kojega sam zaklao i kojim sam se počastio . . . 
Vi mi ne vjerujete? Idite onda kopati na mjestu, 
koje sam vam označio bio. Ondje ćete naći ko- 
sti i kožu, koje sam zatrpao.« 

Preveo A. Šimčik 


JA SAM TVORNIČKA RADNICA 
Br. 16. 

Dobivam za 8 sati rada blizu 600 Din na mje- 
sec. Hvala ljudima, koji su mi to — izakako sam 
po majčinoj i očevoj smrti došla u grad — pri- 
skrbili. 

Stanujem sa svojom strinom na periferiji. 
Plaćamo obje za krevet 200 Din. Ona isto radi 
skoro čitavog dana kao dvorkinja. Jelo prire- 
đujemo same, kako možemo. Često moram ra- 
diti navečer, skoro do 12 noću, te radi nevre- 
mena ili jake zime moram uzeti tramvaj. Iza- 
kako sve to platim, ostane mi mjesečno oko 60 
Din. Na zabavu ne mogu ni misliti. 

Ipak sam sretna, jer vjerujem, da ne će uvi- 
jek tako biti. Ja se nadam, da će sreća doći. 
Moje vršnjakinje na selu su se već sigurno po- 
udale, a ja imam skoro 20 godina. Ali u gradu 
se obično udaju kasnije. Sirota sam, nisam ni 
prelijepa, ali vele, da sam hercig. I mom budu- 
ćem mužu će biti ljepše, ako ja ne budem tre- 
bala raditi nego svu brigu makar kako siroma- 
šnom domu posvetiti. Možda će i moja djeca 
biti sirote kao i ja. Moja majka je isto takva 
bila. Ipak se nadam, da će mojoj djeci biti bolje. 
Glavno je, da budu u sebi nosila vjeru u život i 
dobro, koju sam i ja od svoje majke naučila. Mo- 
žda se i ona odozgo smije mojim sanjama. 

Moje drugarice vele, da ja sanjarim, i da tre- 
ba živjeti, dok se može, a poslije. . . Ali čim vi- 
dim njihova umorna lica kad ujutro dođu na 
rad, dosta mi je njihovih savjeta. Mogla bih i 
ja postići to što one govore, da je uživanje. To- 
liko sam iskušavana kad se kasno navečer vra- 
ćam na periferiju. Ali ja čekam na onoga, koji 
će o životu suditi kao i ja. Znam, da ne može 
biti prave sreće bez Božjeg blagoslova, kojem 
se nadam. U tom očekivanju živim i nadam se .. . 

M. H. 


Izvorni roman „Obitelji 


VJEČNA ZARUČNICA 

NAPISALA JAGODA TRUHELKA (Nastavak) 


Uto su tako-prolazili sati noći. Tiho i bez glasa 
takali se časovi. Bila je budna kao usred dana. 
Nizala je zabodljaj na zabodljaj, prsti se pra- 
vilno kretali nošeni na lakim talasima plavih i 
pritajenih osjećaja. 

Kadli u neko doba odjednom kroz gluhu ti- 
šinu jekne iz daljine mukao klopot. Marica pre- 
stane da šije i stane prisluškivati. Nije se ni 
prepala, makar do sada još nije čula, da bi ika- 
da kakov glas mutio noćni mir Podravine. Ruka 
se pomalo približavala, i sada se već moglo ra- 
zabrati, da su to koraci, ljudski koraci. Tu dakle 
netko dolazi. Rijedak događaj. Kad jednom pad- 
ne noć, nitko više ne izlazi iz kuće. Pogotovo ne 
u ovom kraju, gdje niže Lulićkine kuće nije više 
bilo susjeda. To je običaj. A ovi koraci neobični 
su u najvećoj mjeri. Već idu mimo tarabu gor- 
njeg susjednog vrta. Upravo kao da dolaze 
ovamo. 

Marica se digne sa stolca pogođena u srce ne- 
kom čudnom slutnjom. Stoji, napeto sluša i čuje, 
kako se čudni koraci zaustavljaju pred kućom, 
pred vratima. Sva se ukočila od slušanja i pa- 
žnje. Srce je prestalo malone da kuca i pograbi 
je strah. Jer sada netko pritište na kvaku, po- 
lako i oprezno, i brava šklocne. 

Brava je dakako zaključana. Da nije kakav 
lopov? 

Doduše, još nije čula, da bi se ikada pojavili 
kakovi lupeži diljem Podravine, pa bar ni u gra- 
du; no ipak se u njoj časom probude priče o 
hajducima i razbojnicima, kojima se družina za- 
bavljala po sijelima i mobama, kad bi istekla za- 
liha drugih razgovora. 

Nego ono tamo pred kućom još uvijek netko 
dira bravu, čak počela i da kuca i prikucava, 
tiho i oprezno, ali se čulo razgovijetno i jasno. 
Čulo se duž čitavi trijem, čuje se kroz otvorena 
vrata kuhinje. Bila je samo otvorena gornja 
polovica vanjskih vrata, da bi joj bilo zračnije, 
i zato ju je počeo hvatati strah, što nije bila 
zatvorila i gornje krilo. Jer sada — Bože sveti! 
■ — kako slučajno pogleda spram tamne sobe, 
a ono tamo na dnu pred prozorom nekakva se 
sjena miče ispred crvene zavjese i — naopako 
— tako zvekne, ko kad netko prstom po njemu 
igra. 

Marici zastade dah u grudima. Stoji kao uko- 
pana. Iznenada joj dođe luda misao, od koje joj 
srce divlje zakucalo. Da to nije on? I uz prirodni 
strah od nepoznatog zahvati je radost i sreća, 
neizrecivo plaha, na sve spremna sreća puna je- 
ze i groze. To zar on kuca, zove je i ona će . . . 

Kao da je bogtepita otkada vična ovakim pu- 
stolovinama, a ne držana sav svoj život u naj- 
strožem zaptu kućne i materine stege, ona se 
oprezno — a bez ikakvoga oklijevanja — za- 
puti na prstima u polumračnu sobu, mimo maj- 


čina kreveta, i dok je mati spokojno hrkala u 
tvrdom snu, iz kojega je ne će probuditi ni to- 
povi ni gromovi, kamoli laki i sitni koraci kće- 
rini, zaputi se ravno k prozoru, odgrne koma- 
dićak zavjese i — bio je on, bijelo mu lice u sje- 
ni kuće, bijela ogrlica pod plavim kaputom. Sve 
se jasno vidjelo, i oči, kako su sijevale i plavi 
brkovi, kako su poigravali i najposlije se čuo 
šapat — više vidio nego čuo: 

»Marice, slatka, jedina, otvaraj, puštaj me k 
sebi, ta nijesmo se ni čestito oprostili . . .« 

Da ga pusti? Ta noć je. Kasno je, probudit će 
se mati ... 

Ništa to nije, samo neka otključa vrata. I to 
brzo. Jer za sat mora biti na kolodvoru, a u gor- 
nji je grad daleko. Samo još jednom da je vidi, 
da joj stisne ruku, da je . . . Zar ga ona ne ra- 
zumije? 

Da ga ne bi razumjela! Nije li ona u taj čas 
osjetila, da je upravo nemoguće, e da bi se mo- 
gli ovako razići, a nijesu se pravo — ni oprostili? 

»Evo me. Odmah ću otvoriti,« dahne i vrati ise 
u kuhinju. 

Šuljala se na prstima. A mogla bi baš i u či- 
zmama, a matere ne bi probudila, isto kao ni 
gluhe babe na dnu dvorišta. Prođe niz trijem 
k vratima. Što je bilo samo svijetlo, kao u po 



KOPANJE PROLJETNOGA KRUMPIRA 
Naslikao H. Koher 

dana! Osim trijema sve je ogrezlo u bijeloj mje- 
sečini. 

Ispred vrata čuje svoje ime. 

»Jesi 1’ ti, Marice!« govorio prigušeni glas. 

Da. ona je. 

Pritisak na kvaku. Kvaka sablastivo kroz noć 
šklocne. 

»Otvaraj, ako Boga znaš,« ponavljalo nestr- 
pljivo onkraj brave. 

Bi ona, ama nema ključa, — rekne djevojka i 
dršćući kao u groznici. 

Kako nema? Pa neka traži. I to brzo . . . 

Da, ona će tražiti. 

Vrati se u kuhinju pa počne da traži. Gdje 
samo da ga nađe? Zar je ona ikada brigu vodila, 
gdje je mati ostavljala ključe? Nema ga na kli- 
nu, nema ga na stoiu, nije na polici. Izvlačila la- 
dice, tražila ispod svakog lonca i tave na po- 
lici, tražila i u sobi pa čak turi ruku pod uzglav- 
lje materino, a da nije osjetila ni straha ni sra- 
ma ni zazora, — ali sve zaludu, ključa nema! 
Vrati se na vrata, gdje je kucanje učestalo i 
sve nestrpljivije odjekivalo kroz noć. 

»Nema ključa,« šapne dršćući kraj ključanice. 
Tražila sam posvuda i ne našla. 

Ne zna, gdje ga je mati ostavila. Ona ga sva- 
ko veće nekamo sakrije — i pred njom, Mari- 
com. To i on zna. Često je valjda čuo, kako je 
mati govorila, da kuću s djevojkom treba noću 
dobro držati pod ključem. I on je to odobravao. 

Da, da, zna on. Ali sada je drugo, radi se o 
njegovoj sreći, on odlazi, treba da se rastanu, 
kako valja, ne onako na kratko i na brzu ruku 
i još pred tuđim starim babuskarama. Draga, 
slatka moja, traži ključ, tako ti moje ljubavi, 
izgiboh za tobom, ako te ne mognem još jed- 
nom zagrliti, izljubiti . . . 

Marica sluša, dršće i trese se kao prut na vo- 
di i od milja i od strave, ali sve više od nagle na- 
vale nečeg trećeg, od kojeg joj se zapalio i 
mozak, i užeglo srce, da je sve u njoj kipjelo 
kao iz vatrometa. Dala bi se i sasjeći, ako bi on 
to htio — i to s mjesta. Ama kad nema ključa? 
I malo ne zaplače. 

S onkraj vrata tvrda muškaračka šaka grabi 
kvaku i stane tresti i dizati, ne bi li izmakao 
vrata iz šaraka. Ali vrata se ne daju. 

Onda šapat, vruć, strastven, pun prijetnje — 
slatke i strašne, ali od njih srce buja i sve jače 
plamti krv. 


Osobito pazite što bolesnik pije! 



Ako Vam je ikako moguće, dajte mu za 
zdravlje i užitak čim češće najbolju pri- 
rodnu mineralnu vodu 

ONU SA CRVENIM SRCIMA. 


Ako sami bolujete ili se ne osjećate dobro, tražite kar- 
tom besplatni kupališni prospekt, u kojem imate i mno- 
ge korisne upute o zdravlju, smrtnosti, debljini, nor- 
nalnom porođaju i trudnoći, odnosu visine i težine te 
kalendar do 1980. godine! 

Uprava Radenskog ljekovitoga kupališta 
Slatina Radenci 
(kod Maribora) 


»Otvorit ćemo kapiju. Marice, zaklinjem te, 
digni iznutra zasunku, ja ću izvana turati, pa 
da otvorimo . . .« 

Marica dršćućim prstima — oh, što su tanki 
i lomni! — hvata za gvožđe, upire, diže ga svom 
snagom, znoj je oblije, ispod nokata progristi 
krv, puca kožica, lome se koštice — ništa, ni 
krenuti, ni maknuti! 

»Ne mogu, prestala sam,« zajauče i samo što 
ne zaplače. 

On izvana drma, trese, hoće silom da probije 
daske — daske ne uzmiču, čvrsto vrše svoju 
službu čuvara kuće i — čestitosti. 

Onda odjednom plane muškarac. 

»Pa ja ću tarabu preskočiti, ja moram k te- 
bi, ja te moram još jednom zagrliti, jesi 1’ čula?« 
bijesnilo je onkraj kapije. 

»Kako ćete? Visoka je i načičkana čavlima,« 
uplašeno a ipak blaženo šaputala djevojka s dru- 
ge strane. 

»Bog ubio i te čavle! To ti samo ne ćeš, da 
ja dođem k tebi.« 

»Pa vi ste ih sami zakovali i zasunak ste po- 
pravili, samo da ne bi nitko mogao da provali 
u kuću,« kroza suze branila se Marica. 

Časom vani zašuti. Kao da je tražio duž tara- 
be i kapije, ne bi li gdje našao otvor. Sjeća se, 
kako je nedavno svojom rukom vrata zakucao, 
zakovao i još se hvalio, kako je kuća odasvud 
zaštićena kao kakav grad! I da te ne raznese bi- 
jes! Ni kroz susjedovo dvorište ne može se, jer 
tu stoji nekakva prokleta šupa, hambar, što li, 
pa stala taman kao međa i straža . . . 

Zakuca ponovo na vratima i pritisne usne na 
ključanicu. 

»Marice, pružaj mi barem prstić kroz tu ru- 
picu, da ga opipnem, da ga poljubim, kad ne 
mogu tebe, slatka moja djevojko,« tepao mla- 
dić. 

Marica tura svoj prstić i taman je prošao kroz 
rupu i onda osjeti na vrhu toplinu, dodir vruć 
i vlažan, da ju je svu prostrujala jeza od glave 
do pete. 

»Marice, voliš li me? Reci mi, još jednom i još 
jednom. Ne znam, kako ću bez tebe. Oh, što te 
ne mogu još jednom da zagrlim. Amo te, pri- 
sloni usta uz ključanicu, a ja ću s ove strane . . . 
I hoćeš li na me misliti, curo moja? Poludjet ću 
od ljubavi za tobom, slatka moja, lane milova- 
no. Da ne moram na put, probio bih ta vrata, ra- 
zbio tarabu, da te još jednom milujem, ti moja 
najljepša ljubavi...« 

Međutim što je dalje slušala riječi pune neču- 
vene strasti i bezumlja, u Marice se sve više sti- 
šavala bura osjećaja, čučnuvši u kut između 
vrata i kućnog zida, slušala smireno, bez straha 
i bez brige riječi, kakovih još nije čula, slušala 
pobožno i sabrano, kao da je blagovijest neka. 

(Nastavit će se.) 


Slika na omotu: 

Plakat za Kongres i izložbu tjrvatske 
katoličke štampe , Koja fe otvorena u 
zagrebačkom Umjetničkom Paviljonu 
od 28. travnja do 8. svibnja o« g. 

Naslikao V. Mirosavljević 

Kako ćete raspo&nati ptice po letu? 

napisao L Putanec 


Dvaput u godini, na proljeće i jesen, imamo 
prilike vidjeti kako iznad nas lete velika jata 
ptica. U jesen su nas ptice ostavile i otišle u to- 
plije krajeve na jug, da nam se sada u proljeće 
opet jave. Kad je među pticama izdana tajna 
parola, sve istinktivno kreću. Nad nama se čuje 
jako piskutanje ili graktanje. Jednog dana eto 
nam lastavica i s njima tako dobri poznanici, 
koji nas od rana proljeća do kasno u ljeti ve- 
sele. Češljugari su vrlo česti, a među njima eto 
i ševe. Divlji golub guče na borovima. A bez tih 
dragih prijatelja bili bismo osuđeni da nepresta- 
no slušamo monotone vrapčije glasove. 

Danas na čitavom svijetu postoji mnoštvo sta- 
nica, koje proučavaju let ptica. Glavna zadaća 
svih tih ptičjih stanica jest da točno ustanove 
puteve, kojima lete i sele ptice. Možda si tkogod 
predstavlja ptičju stanicu kao neku zvjezdar- 
nicu, ali tu nema dalekozora da promatramo ro- 


Knjiga, koja će vas osobito 



zabaviti ! 

JOSIP ANDRIĆ 

du sve dok stigne u Afriku. Dalekozor i matemat- 
ske formule su lijepo i potrebno istraživačko 
sredstvo za astronomiju, ali let ptica ne pro- 
učavamo time. Kod toga služimo se samim pti- 
cama. Kod svake ptičje stanice glavna je stvar 
posebno ustanovljeno i pripremljeno mjesto za 
hvatanje ptica. Svaka ptica, koja se uhvati, do- 
bije na nogu jedan lak kovinski prsten, na ko- 
jem je naznačen broj i mjesto, gdje je ptica ulov- 
ljena. Ptica se ponovo pusti u slobodu i sada tre- 
ba paziti, gdje će se ptica s prstenom ponovo 
uloviti. Katkada to ne traje dugo, dva tri tjedna, 
ali katkada nakon mnogo godina dolazi vijest, 
da je prsten nađen. Tada naučenjak, koji je do- 
bio tu vijest, crta jednu veliku crtu od mjesta, 
gdje je prsten stavljen, pa do mjesta, gdje je 
nađen. Tako se načine karte za selidbu ptica. Sva- 
ka vrst ptica ima dakako svoj put. Te karte ka- 
zuju nam točno, kamo su odselile naše ptice i 

Slika desno: 

KAKO LETE POJEDINE VRSTE PTICA 
1. patke, 2. ibis, 3. guska, 4. ždral, 5. škanjac, 6. ronac, 7. dunda 
kovač (lovac ostriga), 8. vivak. 


otkuda su doselile k nama one što dolaze sa 
sjevera. 

Kod toga dolazi u obzir jedno vrlo važno opa- 
žanje. Prije se držalo, da ptice lete u jednom 
velikom jatu sve ujedamput kroz Evropu na jug 
ili s juga na sjever. Danas su međutim točno 
određeni putevi u Evropi, kojima ptice sele: to 
su zapadni primorski putevi uzduž njemačke, ho- 
landijske i belgijske obale, zapadni putevi okolo 
Alpa kroz južnu Francusku i istočni putevi kroz 
Balkan prema Maloj Aziji i Egiptu dalje prema 
jugu. Čestoput se ista vrst ptica služi raznim 
putevima. Čvorci na primjer, koji dolaze iz isto- 
čne Pruske i Sjeverne Njemačke, lete prema jugu 
uz irsku morsku obalu. Ali čvorci iz južne i 
srednje Njemačke lete zapadnim putem prema 
Južnoj Francuskoj, Španjolskoj i Sjevernoj Ita- 
liji. Slično kretanje opaža se i kod roda. Čudno 
je da kod zeba samo ženke čeznu za jugom, a 
mužjaci ostaju kod nas. 

Mlade rode moraju preletjeti oko 10.000 km 
sa svojim roditeljima prema zapadnoj Africi, a 
put traje oko 3 tjedna. Općenito se brzina puta 
kod selidbe ptica daleko precjenjuje. Ima do- 
duše Vrlo brzih letača kod ptica, tako na primjer 
čvorak leti nešto oko 80 km na sat. Ali tolika 
brzina se rijetko dostiže. Jedva jedna vrst ptica 
leti na dan više od 200 km, a male pjevačice za- 
ostaju još daleko ispod 80 km. Za svirca se zna- 
de, da je brz letač i da je ogromno more između 
Aljaške i Havajskih otoka preletio u 35 sati (du- 
ljina puta 3300 km). 

Mnogo ptica iznemogne na putu. S njima pro- 
padnu i prsteni. Drugi prsteni znadu biti uslijed 
nepažnje nalazača izgubljeni. Kod nas se mnogo 
ptica lovi, ali na prsten, koji možda drozd ili 
ševa imaju na nozi, ne pazi nitko, jer se ptice 
upotrebljuju kao unosno sredstvo za prodaju. 

Nekoje ptice selice lete rado noću ili u sumrak. 
Na primjer ždralovi i divlje guske, koji se kroz 
dan sakrivaju po baruštinama i šumama. Ali ve- 
ćina ih leti danju. Mnoge lete u jatima, pobrka- 
ne i u neredu, kao na primjer ždral i ševa, dru 
ge oblikuju razne oblike i lanceve kod letenja, 
koje vodi jedna starija ptica kao vod. Ali ima 
ih i mnogo, koje putuju same, te su više izlo- 
žene teškoćama dugog puta. 

CRNI DVORAC 


FRANCUSKI NAPISALA M. DE 

»Nebo se vedri . . . Brzo, Marcelo, hajdemo!« 
reče Natalija. 

Natalija pruži ruku inžinjeru i krene sa svo- 
jom učenicom. Stanislav se sa svojim psom za- 
puti prema tvornici, a u duši je bio sretan zbog 
kratkih časova, koje je proveo s onom, što mu 
je svakoga dana postajala sve draža i milija. 

I Natalija je iza tog sastanka bila svježija. Pa- 
žnja i simpatije sa strane Stanislava bile su pravi 
melem za njezinu dušu. I osjećala je istinsku ra- 
dost, kad je Marcela ušavši u sobu za učenje 
rekla: 

»Oh, kako sam zadovoljna! Otac je doveo sa 
sobom gospodina Duganda te ga je zadržao na 
objedu.« 

Za vrijeme objeda Natalija, koja se zbog svo- 
ga položaja u kući držala ponešto po strani, 
nije s njime mogla izmijeniti nego nekoliko 
uobičajenih rečenica. No za nju je bilo vrlo 
utješno, da može vidjeti onoga, za kojega je 
njezin brat Petar bio rekao, da je »najskrupu- 
lozniji čovjek na svijetu«. Bila je vesela, da mo- 
že susresti njegov duboki i odvažni pogled, koji 
kao da joj je govorio: »Samo hrabro!« 

Doista joj je ponekad ponestalo hrabrosti . . . 

A da je u sebi uvijek imala potrebitu kršćansku 
snagu, sigurno ne bi bila tako osjetljiva na zlob- 
ne primjedbe, koje joj je dobacivala ohola Šar- 
lota. Šarlota je u Crvenoj Pećini bila kao bođ- 
ljika, koja je uvijek pripravna da ubode odgo- 
jiteljicu, jer ju je smatrala nekim nižim bićem i 
jer ju je vrijeđalo, da Natalija posjeduje čar 
mnogo nadmoćniji i ljepši od njezinoga. 

Osim Šarlotinog neprijateljstva Nataliju su 
svi u kući vrlo lijepo susretali; za nju se osobito 
brinuo Mauricije, za nju se napose oduševljavala 
Marcela. 

Marcela nije sakrivala svoje osjećaje prema 
odgojiteljici, a to je Natalija iskorištavala, da 
može blagotvorno djelovati na značaj te dje- 
vojčice, koja je bila ponešto zlobna, ali inače 
dobra i nadarena snažnom voljom. 

Sutradan iza sastanka sa Stanislavom Natalija 
povede svoju učenicu, koja je inače bila ljuta 
neprijateljica šetnja, do stare vjetrenjače, koja 
se nalazila na vrlo slikovitom predjelu. Iza ju- 
čerašnje kiše, nebo se bilo razvedrilo, pa je 
Marcela tvrdila, da će biti prekrasno vrijeme. 

»Vrlo ću rado s vama,« reče uhvativši Nata- 
liju ispod ruke. »Kad bi nas Mauricije i gospodin 
Dugand pratili, veselje bi bilo potpuno!« 

»Gospodin bi Dugand bio razdragan zbog vaše 
naklonosti,« reče uz smiješak Natalija. 

»Oh, ja sam mu već rekla, da mi se sviđa! . . . 
Gledajte, gledajte!... Koja je ono žena, što 
prema nama trči kao luda?« 

Ta žena, koja im se primicala, bila je mršava 
i blijeda. Kosa joj je bila sijeda i letjela je ispod 


LLY - PREVODI ZLATA L. P. 

(Nastavak) 

njezinog žutog rupca. Nemirne njezine oči kao 
da su nekoga tražile . . . Kad je stigla blizu, upita 
hrapavim glasom: 

»Jeste li vidjele jednu šepavu djevojčicu u si- 
vom odijelu i sa crnim rupcem?« 

Natalija zaniječe glavom: 

»Ne, nismo je vidjele.« 

Žena očajno zalomi rukama: 

»Kamo je mogla otići moja Julijana? Već je 
dva sata tražim! Jutros je izišla, da nabavi, što 
nam je potrebito za kuću. Ja je nisam htjela 
pustiti, da sama pođe, jer su njezine jadne noge 
tako slabe . . ., no ona nije htjela da čuje moje 
razloge i rekla, mi je: Ti, mamice, imaš vrućinu; 
ja moram poći ... — I tako sam je pustila. No 
već se davno morala vratiti . . .« 

»Na koju je stranu pošla?« upita Natalija, uz- 
nemirena zbog majčinske tjeskobe, premda že- 
na nije bila u takvom stanju, da bi mogla pobu- 
diti simpatiju. 

»Prema Saint-Frontu. Tamo i natrag može se 
stići kroz jedan sat.« 

»Možda je pošla prijekim putem,« upadne 
Marcela. 

»Prijekim putem? Onamo preko Vučjeg po- 
nora? . . . Da, nisam na to ni pomislila! Ali ne; 
sigurno joj nije palo na um, da tuda pođe. Ta, 
dobro zna sve opasnosti, koje joj prijete na toj 
stramputici . . .« 

»Svakako bi bilo potrebno, da je i tamo potra- 
žite,« reče Natalija. »Vučji ponor se nalazi neko- 
liko koraka odavle, zar ne?« 

»Jest! Onamo je!« 

I žena potrči u naznačenom pravcu. 

»Pođimo za njom, gospođice! Htjela bih do- 
znati, da li će naći svoju kćerku!« 

»Dobro, pođimo . . . Mlin ćemo vidjeti drugom 
zgodom!« 

Slijedile su podalje ženu, koja se žurila. Po- 
nor je bio udaljen nekoliko stotina metara . . . 
Uzduž se protezao puteljak i kretao samim nje- 
govim rubom. Puteljak je ispočetka bio dovoljno 
širok i bez većih opasnosti, no pomalo je posta- 
jao sve to uži . . . 

»Moramo se ovdje zaustaviti,« reče Natalija. 
»Nerazborito bi bilo, da pođemo dalje.« 

»Hajdemo, gospođice, samo do onog zaokreta. 
Otac i Mauricije uvijek me vode do onamo . . .« 

Kroz nekoliko* časaka stigle su do mjesta, 
koje je naznačila Marcela. Na tome se mjestu 
puteljak suzivao i ponor postajao vrlo opasan. 
Crne stijene rušile su se u dubinu, a po njima 
je raslo razno grmlje. 

Pred sobom su vidjeli onu ženu, kako nepre- 
stano žuri po uskom puteljku. Odjednom dopre 
do njih krik užasa. Pogledale su i opazile, kako 
je ona žena kleknula na zemlju i pružila ruke. 


■ 

»Ostanite ovdje, Marcelo,« reče odlučno Na- 
talija. »Ja idem pogledati, što se dogodilo ne- 
sretnoj ženi ... A vi mi obećajte, da se ne ćete 
odavle micati.« 

»Budite bez brige, gospođice!« 

Natalija se žurila, koliko joj je bilo moguće 
po uskom puteljku, i doskora stigne do žene, 
koja je još uvijek klečala skoro obezumljena 
I Natalija zaklikne od uzbuđenja i straha . . . 

Na grani, koja je stršila nad ponorom, vi- 
sjela je plavokosa djevojčica. Odijelo joj je za- 
pelo za granu i tako je visjela u praznini. Kose 
su joj se spustile niz tijelo, koje se nije micalo. 
Sigurno je bila bez svijesti, a možda i mrtva . . 

»Julijana! Julijana!« jecala je nesretna majka. 

»Idem dozvati pomoć! Nemojte očajavati!« 
reče Natalija, koja je uvidjela, da treba žurno 
raditi. 

Povrati se do Marcele i ukratko joj opiše či- 
tavu nesreću. Zatim poleti prema glavnoj cesti 
nadajući se, da će sresti nekoga, koji bi poku- 
šao spasiti jadnu djevojčicu. 

»Ide auto!« prošapće odjednom i stane, jer je 
iz daljine čula buku motora: 

Potrči još brže i stigne na glavnu cestu baš u 
času, kad je auto onuda prolazio. Poviče, ko- 
liko je samo mogla, a auto u isti čas stane. 

»Gospođice Natalijo!« 

»Oh, gospodine Dugand, dođite, brzo dođite!« 

Mladić skoči na zemlju, a ona mu u nekoliko 
riječi ispovjedi sve, što se zbilo. 

»Ovdje je u blizini jedno gospodarstvo,« reče 
Stanislav. »Poletjet ću tamo, da pozovem ljude 
u pomoć, a vi se međutim vratite k onoj ne- 
sretnoj majci.« 

Iza dvadesetak minuta stigao je Stanislav sa 
dva seljaka na mjesto nesreće. Mladi je inžinjer 
htio da ga spuste konopom te da on sam radi 
na spašavanju. Spretan i vješt u svim vrstama 
sporta — to je bio za njega vrlo lak posao; ali 
je Natalija drhtala kao list na vodi te se nije 
mogla niti na nogama držati. A kad se Stanislav 
vratio gore sa svojim teretom, mogao je na nje- 
zinu blijedu i teskobnu licu pročitati sav drhtaj 
njezine duše. 

Nesretna majka baš je htjela da se baci na 
svoju kćer, ali joj Stanislav prijazno i zapo- 
vjednički reče: 

»Moramo najprije otići s ovog opasnog mje- 
sta, gdje bi nas svaka nespretnija kretnja mogla 
strmoglaviti na dno ponora.« 

I tako su krenuli do jednog zavoja, gdje je 
puteljak bio ponešto širi. Stanislav s najvećom 
brigom položi djevojčicu na zemlju. Ona je još 
bila živa, ali je na čelu imala duboku ranu, kroz 
koju joj je sigurno iscurilo mnogo krvi. A to 
je vrlo oslabilo djevojčicu, koja je već po na- 
ravi bila vrlo slabašna. 

»Julijano, moja mala Julijano,« jecala je maj- 
ka trljajući djevojčici ruke, da je dozove k svi- 
jesti. 

Stanislav izmijeni nekoliko riječi s Natalijom, 
a zatim upita ženu: 


»Gdje stanujete?« 

»Blizu Raskrižja.« 

»Dobro, povest ću tamo vas i vašu kćerku. Ta- 
mo ćemo stignuti kroz nekoliko časaka, pa ćete 
se mirno moći brinuti za svoje siromašno dijete. 

Uz pomoć seljaka ponese ranjenu djevojčicu 
do auta i položi je na jastuke. Njezina majka 
se m jesti pokraj nje. Stanislav se okrene prema 


Nataliji i Marceli te reče: 

»Izvolite sjesti na ova 
dva slobodna sjedala.« 

»Vrlo rado!« poviče 
Marcela, a da nije ni sa- 
čekala odgovor svoje 
odgojiteljice. »Ja se uvi- 
jek vrlo rado vozim u 
autu; a zatim bih htjela 
znati, da li će se jadna 
Julijana probuditi.« 

Stanislav pomogne Na- 
taliji da se smjesti po- 
kraj volana, a zatim po- 
digne Marcelu kao pe- 
ro i stavi je pokraj se- 
be. Auto je krenuo vrlo 
polako, da tako izbje- 
gne svako drmanje — 
zbog ranjene djevojčice. 

Kuća Julijanine majke 
nalazila se izvan sela i 
to baš na rubu hrastove 
šume. To je bila siroma- 
šna koliba jadnog izgle- 

da, koja je iznutra bila još u bjednijem stanju. 
Sirotna majka je bila kao izvan sebe od uz- 
buđenja i tjeskobe te nije bila u stanju da se 
dovoljno pobrine za dijete. Zato se Natalija pri- 
hvatila djevojčice te je s nekoliko kapljica octa, 
koje je našla u polupanoj čaši, uspjela jadno 
stvorenje dovesti k svijesti. 

Julijana otvori velike plave oči, koje su bile 
vrlo lijepe i ljupke. Njezina majka usklikne od 
sreće i poleti prema njoj. 

»Dijete moje! . . . Spašena si! . . . Živa si, moja 
Julijano!« 

Djevojčica svrati na nju svoj čuvstveni pogled, 
a zatim zaokruži začuđenim očima po onim 
stranim licima. 

»Ne možete pogoditi, tko smo mi, zar ne?« 
upita Natalija sa smiješkom, dok joj je ovijala 
ranu komadima platna, koje je Stanislav napra- 
vio od rupčića. »Vaša će vam majka kasnije 
ispripovjediti sve, što se dogodilo. A sada se 
odmorite i pojedite štogod, što će vas okrijepiti.« 

Žena se na te riječi okrene i reče: 

»Ali što da joj dadem? U kući nemam ništa, 
a ni novaca nemam. Kad prodam sve naše prnje 
i naše rasklimano pokućstvo, Bog zna, hoću li 
dobiti onoliko, koliko mi je potrebito, da moja 
jadnica ne umre od slabosti!« 

Natalija potraži u torbici svoju novčarku, koja 
je nažalost bila vrlo oskudna, ali je Stanislav 
preteče i izvadi iz svog džepa novac te ga utisne 
u ruke Julijani. 

»Time se morate pobrinuti za što skorije 
ozdravljenje,« reče ljubazno. »Vratit ću se, da 
vidim, šta će biti s vama, Julijano.« 

»I ja također,« nadoda Natalija i prigne se, 
da joj pomiluje ruku. »Dakle do skorog viđenja.« 

»Hvala, hvala!« prošapće slabim glasom Juli- 
jana. »Neka vam Bog naplati za sve!« 

Majčinsko se lice malko razvedri, a usne, koje 
je grčevito stiskala, otvoriše se, da prošapću: 

»I ja vam zahvaljujem.« 

I po prvi put joj se činilo, da vidi one, koji su 
joj spasili kćer. Svrati rastrešeni pogled na lije- 
po Natalijino lice, na vragoljaste Marceline obra- 
ze pa ga dugo zaustavi na Stanislavu . . . Tada se 
sva stresla: je li to bio strah ili začuđenje? Mo- 
žda i jedno i drugo. 

»Molim vas, da mi kažete svoje ime, kako bih 
znala, kome dugujem svoju zahvalnost,« pro- 
mrsi žena. 

»Doista, to je vrlo jednostavno,« reče Marce- 
la. »Ovo je ovdje gospođica Landies, ovo je go- 
spodin Dugand, a ovo sam ja, koja nisam učinila 
ništa, a zovem se Marcela Ravines. A vi? Kako 
se vi zovete?« 

»Vaillant,« odgovori žena i ponovo svrati po- 
gled na Stanislava. 

Stanislav, Natalija i Marcela izišli su zatim 
iz kolibe i zaustavili se na čas pred autom. ^ 

»Jadna stvorenja!« reče tronuto Natalija. 
»Djevojčica je vrlo dražesna.« 

»Jest,« odgovori Stanislav, »ali njezina majka 
mi se čini vrlo neobična. Ne bih se začudio, kad 
bih doznao, da se opija.« 


»Mislite? Možda. Tad mi je još više žao one 
jadne djevojčice... Do viđenja, gospodine Du- 
gand. Koliko ste vremena morali izgubiti zbog 
ove nezgode!« 

»Ne smeta! Ja sam vrlo radostan, da sam ovu- 
da naišao i da sam mogao učiniti nešto za ono 
siromašno dijete, ali vi ste se bili vrlo uzbudili, 
zar ne?« 

»Malko . . . Spašavanje je bilo vrlo opasno.« 

»Naprotiv, uvjeravam vas, da je to bilo vrlo 
lako, i žao mi je, da sam vas s onom vrlo jedno- 
stavnom gimnastičkom vježbom toliko uznemi- 
rio.« 

»Da, ja sam vrlo nervozna, pa odatle sve to 
dolazi,« reče Natalija uz smiješak, »smatrajte 
me samo za kukavicu: to i zaslužujem.« 

Ali je oblije lako rumenilo, kad je čula uvjer- 
ljivi Stanislavov odgovor: 

»To nikako niste! Jer vrlo dobro znam, da u 
vlastitoj opasnosti ne biste osjetili onaj strah, 
koji se u vama budi zbog drugih ... i ja vam 
za to od srca zahvaljujem. 

V. HALUCINACIJE? 

»Ove godine imamo prekrasnu jesen! Zar vam 
se ne čini, da je prava šteta poći zatvoriti se — 
i za pola sata — u onom Crnom Dvorcu, kako ga 
s pravom nazivaju ovdašnji seljaci? Zar ne, da 
bi bilo pametnije iskoristiti ovo sunčano popo- 
dne za kakav izlet u okolici?« 

»Posve sam vašeg mišljenja ... No više ne smi- 
jemo odlagati ovaj posjet, a vi znate, da druge 
dane nemamo mnogo raspoloživa vremena.« 

Tako su se razgovarali Mauricije Aubars i 
Stanislav Dugand, kad su se zaputili prema dvor- 
cu Saillesa u auto, koji je inžinjeru uvijek bio 
na raspolaganju. 

Nekoliko dana prije Stanislav je bio rekao 
Mauriciju: 

»Čini mi se, da mi je dužnost obaviti posjet 
barunici Van Hottem, koja je vrlo uvažena oso- 
ba u ovom kraju i koju češće mogu susresti u 
vašoj kući. Znam, to će biti vrlo dosadno, jer 
mi barunica nije mnogo simpatična, a njezin je 
sin još manje privi jači jiv nego ona ... No zar 
vam se ne čini, da bih to morao učiniti zbog pri- 
stojnosti i dobrog odgoja?« 

»Da, i ja tako mislim. Hoćete li da nešto na- 
pravimo? ... Ja bih imao pitati neke stvari mla- 
dog Petra Van Hottem — pa pođimo zajedno 
k njima . . . Tako će valjda dosada biti manja . . . 
A zamolit ću naše znance, da vam pokažu dvo- 
rac, jer to zaslužuje pogledati!« 

Stanislav pristane na to s oduševljenjem, pa su 
se baš zbog toga zaputili u onom sunčanom po- 
podnevu prema dvorcu vojvode od Saillesa. 

Kad se auto popeo do starog feudalnog dvor* 
ca, zaustavi se pred kamenim mostom. Dva mla- 
dića skočiše na zemlju, uđoše pod mračni trijem, 
a odatle u Stražarnicu. 

Stanislav je ostao iznenađen . . . Skoro mu se 
iz grudi ju izvio usklik: 

»Pa ja poznam ovu sobu!« 

(Nastavit će se ) 

Ručni rad 


Pletena bluzica 



Vrlo će nam dobro doći ova 
pletena bluzica pod kostim, kad 
je hladnije, a inače bez njega. 
Možemo je napraviti u boji, ko- 
ja nam najbolje odgovara i pri- 
staje. Pletemo 2 pravo, 2 krivo, 
2 pravo i t. d. U svakom dru- 
gom redu mijenjamo, tako da 
dobijemo male kvadratiće. 

LEĐA. Načinimo 75 očica (to 
je oko 30 cm). Pletemo ravno 
dvadeset redova. U 21. redu do- 
damo na svakom kraju po 1 oči- 
cu. Tako u svakom 6 redu sve, 
dok nemamo 100 očica i 96 re- 
dova (oko 25 cm). Sada napra- 
vimo izrez za rukave tako, da 
na početku svakog reda oduzi- 
mamo najprije 5 očica, 3 očice, 
2 očice, i tri puta po 1 očicu. 

Radimo 80 redova ravno, ra- 
menice završimo u 6 puta, mo- 
raju biti 11 cm široke. 

PREDNJI DIO. Počnemo sa 2 
očice. Dodavamo po 1 očicu s li- 
jeve strane kroz 36 redova, a 
na desnoj strani u svakom 2. re- 
du tri puta po 2 očice i šest puta 
po 6 očica. Iza toga imamo 68 
očica i oko 28 cm. Od 37 reda 
radimo ravno 30 redova. Onda 
dodajemo po 1 očicu u svakom 
7. redu kroz 49 redova. Sada 
imamo 32 cm od najdonjega re- 


da. U 116. redu počnemo oduzi- 
mati očice za izrez rukama tako, 
da oduzimamo 5 očica, 3 očice, 
6 puta po 2 očice u svakom 2. 
redu. U 132. redu počet ćemo 
oduzimati za vratni izrez — odu- 
zimajući po 1 očicu u svakom 2. 
redu kroz 64 reda. U 188. redu 
završimo ramenice u četiri puta. 

REVERI. Dignemo 42 očice, 
gdje smo na prednoj strani odu- 
zimali za izrez oko vrata. Na 
početku svakog reda oduzimamo 
po 1 očicu. Tako radimo, dok 
ne potrošimo sve očice. 

RUKAVI. Dignemo 60 očica. 
Radimo 40 redova dodavajući 
po 1 očicu na početku i svršetku 


svakog 5. reda. U 41. redu po- 
čnemo oduzimati kroz 10 redo- 
va, u svakom redu po 1 očicu. 
Zatim 24 reda pletemo ravno. U 
slijedećih 28 redova oduzimamo 
opet na početku svakog reda po 
1 očicu, a preostale završimo 
najedamput. 

Bluzicu ćemo ukrasiti kačka- 
nim lančićima i kačkanim gum- 
bima u drugoj boji, koja naj- 
bolje odgovara temeljnoj boji 
bluzice. Gumbe ćemo napraviti 
tako, da drvene gumbe obkač- 
kamo. 

Izvedba ove bluzice je vrlo je- 
dnostavna. Z. L. P. 


Stari toaletni stolić 


Moderni umivaonici s teku- 
ćom vodom zamijenili su stare 
toaletne stoliće iz prošlih vreme- 
na. No te stare toaletne stoliće 
možemo upotrijebiti u druge 
svrhe, kad ih na zgodan način 
prepravimo. Oni spadaju među 
predmete, koje vrlo jeftino pro- 
damo i koje možete kupiti go- 
tovo u bescijenje. Obično su so- 
lidno učinjeni, a gornji im je dio 
od mramorne ploče, koja uvijek 
ima svoju vrijednost ... Te sta- 
re toaletne stoliće možemo na 
razne načine preudesiti; a evo 
vam ovdje na našoj slici primjer, 
kako da od njega napravimo 
zgodan kuhinjski stolić. 

U krugu na našoj slici nalazi 
se stari toaletni stolić, a malo 
niže taj isti stolić preudešen za 


kuhinju . . . Kod toga je dovolj- 
no skinuti onaj ukras i policu, 
koja se nalazi iznad mramorne 
ploče. Drugo sve može ostati ne- 
promijenjeno! U ladice možemo 
spremiti razne sitnije kuhinjske 
predmete. Donja polica nam 
može uvijek dobro poslužiti, da 
na nju stavimo predmete, koji 
treba da su nam pri ruci. A mra- 
morna ploča sa starog toaletnog 
stolića mnogo je prikladnija za 
priređivanje kolača, nego drve- 
na daska — već radi čistoće, jer 
se mnogo lakše čisti. A hladno- 
ća mramora pomoći će nam k 
tome kod pripravljanja lisnatih 
tijesta. 

Na sličan se način korisno mo- 
gu upotrijebiti i drugi dijelovi 
pokućstva i to s malo izmjene i 

dosjetljivosti, koju treba da po- 
sjeduje svaka dobra domaćica. 

Z. L. P. 






z A DOBRE D O M AĆICB 


Dobar tek 

Izvrsna govedska juha. Pirjaj 
V 2 kg govedskih razrezanih kosti na 
masti i zelenju, pa kad porumeni, na- 
lij 2 V 2 litre vode. K tomu dodaj 1 kg 
najbolje vrste govedine, bubreg, po- 
soli i sve kuhaj polagano 3 sata. On- 
da je procijedi kroz krpu, da bude 
posve čista. 

Meso kao od zeca. Samelji 15 dkg 
govedine i 15 dkg svinjetine te pri- 
mjesaj 1 jaje, malo soli, 1 nasjec- 
kanu glavicu luka, 6 dkgt žemljinih 
mrvica, 6 dkg slanine, 2 žlice masti 
i 1 naribani prijesni krumpir. Sve 
to smiješaj u zdjeli te onda od te 
smjese načini odulji hljepčić, u koji 
natakni slanine, razrezane na tanke 


Kuhinjski kalendar 

Travanj 

Petak 

28 

Objed: Čaša kiselog mlijeka 

(mjesto juhe). Savijača sa sirom. 
Kompot. 

Večera: Ploške od krumpira u 
tijestu za palačinke. 

Subota 

29 

Objed: Juha od graška. Pržena 
jetra s varivom od mrkve, 
s i;so^ po etjnf :p9fqo 

ma. (Ceper-Andrić »Domaćica u ku- 
hinji« str. 62.). 

Nedjelja 

30 

Objed: Juha od zelenja. Pečeni 
teleći hrbat s prženim krumpirima i 
salatom. Štrcani uštipci. 

Večera: Rostbef sa salatom. 

Ponedj. 

Svibanj 

1 

Objed: Juha od celera. Goved- 
ski gulaš. 

Večera: Omlet od kupusa. 

Utorak 

2 

Objed: Juha od špinata. Kaša od 
krumpira s pariškim kobasicama. 
Kuhane suhe šljive. 

Večera: Tvrda jaja sa salatom. 

Srijeda 

3 

Objed: Juha od kiselice. Maka- 
roni sa šunkom. 

Večera: Krumpirača s makom. 

Četvrtak 

4 

Objed: Juha od cvjetače. Fran- 
cuski krumpir. 

Večera: Slanina s mladim lukom. 

Petak 

5 

Objed: Juha od krumpira poput 
riblje. Drobljenac sa salatom. 
Večera: Meko kuhana jaja. 

Subota 

6 

Objed: Juha od mrkve. Meso 
kao od zeca u umaku s valjušcima 
od krumpira. 

Večera: Sir s vrhnjem. 

Nedjelja 

7 

Objed: Juha od telećih jetara. 

Pečeni svinjski but sa salatom. Sa- 
vijača od oraha. 

Večera: Ćevapčići s lukom. 


pruge. U željeznoj šerpi rastopi 2 
žlice masti i stavi u nju mesnati hljep- 
čić te ga lijepo peci s obiju strana. 
Tada nalij % litre vode i kuhaj % 
sata. U umak zamuti 1 žlicu brašna 
i (po volji) jednu osminu litre kise- 
log vrhnja te posoli. S. A. 

Zdravlje 

KAKO SE LIJEČI PROMUKLOST? 

Promuklost se pojavljuje većinom 
u proljeće i jesen, kad je ružno vri- 
jeme. Ako naglo nastane promuklost, 
onda to znači, da se je upalio koji 
organ za disanje. Ili nos, ili grlo, ili 
jabučice, ili dušnik. Pritom bolesnik 
ili kašlje ili šmrca. Da se bolesnik 
toga riješi što prije, treba da se za- 
država u toploj sobi, neka govori što 
manje, a nikako neka ne pjeva. Pu- 
šenje je vrlo škodljivo. Treba nada- 
lje piti topao lipov čaj, ili toplo mli- 
jeko sa Selterovom vodom. Vrlo je 
dobra i inhalacija i udihavanje bo- 
rovičnim ekstraktom. Ako ; ta bolest 
potraje duže, onda otud nastaje upa- 
la vrata ili grkljana, pa treba što pri- 
je pozvati liječnika. I. S. 


Kućanstvo 

ŽENE RAZLIČITIH NARODNOSTI 
KAO KUĆANICE 

Poznato je da domaćice neke na- 
rodnosti imaju osebine i odlike, koji- 
ma se razlikuju od domaćica drugih 
narodnosti. Obzirom na razna svoj- 
stva domaćica, kojih imadekod poje- 
dinih narodnosti ,više ili manje, i ne- 
hotice dođe pitanje: »Koji narod ima 
najbolju domaćicu?« 

Mnogi tvrde, da je Njemačka ze- 
mlja idealnih domaćica. Njemica da 
ima svestrano i praktično znanje o 
kućanstvu. Možda bi tom mišljenju 
u prilog bio i sud o zaista dobro ure- 
đenim ženskim časopisima i žurnali- 
ma, što ih izdaje njemačka žena. 
Tvrde, da je Njemica vrlo savjesna, 
njeno rublje da je bijelo kao snijeg, 
a kuhinja čista i uredna kao crkva. 
Glavna odlika Njemice je pedantnost 
do skrajnosti. 

Za Francuskinju kažu, da je dobra 
i vrlo štedljiva domaćica, a kuha bo- 
lje od Njemice. Francuska je ze- 
mlja gurmana. Mnogo pažnje posve- 
ćuje svojoj vanjštini, kozmetici i odi- 
jevanju. 

O Španjolki je sud da nema na svi- 
jetu gostoljubivije domaćice od nje. 
Gost se osjeća ugodno kao kod svo- 
je kuće. Voli raskoš i sjaj, ali je i 
štedljiva. 

Mnogi vjeruju, da su Talijanke 
najodanije supruge i odlične majke, 
ali kao domaćice da zaostaju iza Nje- 
mice i Francuskinje. 

A Madžarica? Mišljenje je o njoj, 
da je dobra žena i požrtvovna maj- 
ka, a u kuhinji vodi borbu za prven- 
stvo s Njemicom. Vrlo je točna i 
uredna u poslu. 

Kažu, da je Engleskinja dobra do- 
maćica, ali katkad svoje kućne poslo- 
ve zanemari zbog — javnog rada u 



društvima i klubovima ili u korist 
sporta. 

Ruskinja nije ni točna ni pedantna 
kao Njemica, ali se lako prilagodi i 
težim životnim prilikama. Vele, da 
Ruskinje traže od muža da vrši sko- 
ro sve domaće poslove umjesto nje. 
Je li to istina? 

Drži se, da su Amerikanke najgore 
domaćice na svijetu. Kuhanje, pranje 
rublja, spremanje soba nije za Ame- 
rikanku posao, nema ona smisla za 
domaći život. Hranu za kuhanje uzi- 
ma iz konzervi, rublje daje prati u 
zavod za pranje rublja, ručne radnje 
kupuje gotove. Ipak teško je utvr- 
diti, da li je to mišljenje o Ameri- 
kanki ispravno. 

Hrvatica je općenito dobra majka 
i domaćica, premda i u tom ima ma- 
njih razlika u pojedinim krajevima. 

M. C-ić 

Kućni savjeti 

Čišćenje raznih predmeta. Kipovi 
i drugi predmeti od mramora, ala- 
bastra, gipsa i t. d. najbolje se čiste 
svježim kruhom. Taru se sredinom od 
kruha sve dotle, doklegod ne budu 
posve čisti. Zatim se obrišu mekom 
krpom, da se uklone sve krušne mr- 
vice. 

Čišćenje uljenih mrlja sa stakla. 

Uljene mrlje sa stakla očistit ćemo 
ako ih nataremo zelenim sapunom, 
pa ih ostavimo 24 sata na miru. Po- 
slije tog vremena lako ćemo ih uklo- 
niti, jer se je razmekšala boja, pa se 
dade lako skinuti. Ili: uzmi terpen- 
tina, pa natopi koju kap na masnu 
mrlju. Zatim istari to mjesto pamu- 
čnom krpom, koju si zamočio u ter- 
pentin. Terpentin rastavlja boju veo- 
ma brzo, pa će trenjem ubrzo ne- 
stati mrlje, koja je nastala od masne 
boje. 

Lijepak za svaki predmet. Rastopi 
Četiri dijela arapske gume u dosta 
vode, tome dodaj tri dijela škrobnog 
brašna i jedan dio šećera. To kuhaj 
sve dotle, dok ne dobiješ čistu teku- 
ćinu. Dodaš li tome malo salicilne 
kiseline, onda se taj lijepak može ču- 
vati dugo vremena u dobrom stanju. 

Uništavanje žohara. Žohari, ili ka- 
ko vele Švabe, veoma su dosadna ga- 
mad. Gdje se jednoč zakote, otud ih 
je teško istrijebiti. Otrov, kojim se 
nište, može se kupiti u ljekarni ili 
drogeriji, ali samo uz liječničku do- 
zvolu. Nu ima osim toga jedno sred- 
stvo, s kojim ćemo ih sigurno uta- 
maniti, a to je: Uzmi 5 grama prosi- 
janog vapna, 20 grama sitnog šeće- 
ra, 5 grama boraksa i 10 grama bra- 
šna. Sve to dobro izmiješaj i metni 
na ono mjesto, na kojem se pojav- 
ljuju žohari. Oni će se toga najesti, 
ali će i pocrkati. Isto vrijedi i za 
ruse. 

Presoljeno jelo. Katkada se desi da 
kuharica presoli jelo. Kad se to do- 
godi, onda treba u preslano jelo met- 
nuti nekoliko komadića prijesna 
krumpira. Krumpir će ubrzo uvući u 
se so pa ga treba izvaditi iz jela još 
prije, nego li se je raskuhao; svakako 
još prije, nego li se jelo donese na 
stol. I. S. 







Prema istoimenom romanu Mark Twaina Slike i tekst od M. FušKa 



49. Pojurili su punom parom pra- 
ma »meridijanu.« »Deve, deve!« za- 
viče Tom. »Kakve deve?! Bog s to- 
bom, Tome! Pa to su pauci.« »O sve- 
ti Pankracije! Tebi se u čubanjki ne- 
što mota. To je karavana. Uzmi pro- 
fesorove očale, ako ne vidiš dobro. 
Spustimo balon!« 



52. Kad se je karavana oporavila 
od straha, i skupivši se nastavila put, 
oni su je slijedili iz visine. Najednom 
Huck opazi na vrhu nekog pješča- 
nog brežuljka jednog oružanog Be- 
duina . . . 



Oglas reg. pod S. brojem 1318 od 15. XI i- 1938. 


50. Kad je balon dojurio iznad gla- 
va beduina i deva, nastala je tako 
grozna strka, strah i metež, vikanje 
i pucanje da se Tomu činilo da će 
propasti svijet. »Alah illalah! Bum! 
Tras! Fiii . . . Jo-oj! Mama-a-a el . . . 
al . . . Me-e-e, Mu-u-u . . . Krah!,« To- 
ma se snađe i odluči da krene balo- 



53. »Gledajte ga, dečki! Što on radi? 
Neprestano diže ruku nad oči i oba- 
zire se na sve strane, kao da nešto 
traži. Meni to njegovo ponašanje mi- 
riše malo na — sumnjivo . . .« »Yes, o 
yes. I mene to sumnjivo vonjalo . . .« 

Carevi pređi 

Za vrijeme cara Josipa II. 
otvoren je na njegov nalog po- 
znati bečki Prater i za građan- 
stvo, a ne samo za plemiće. 

Neki su se od članova bečke 
aristokracije počeli radi toga 
buniti, jer da moraju šetati s 
onima, koji im nijesu ravni. Kad 
je car čuo za te pritužbe na jed- 
nom sastanku plemića, reče: 

»Zašto se uzrujavate, gospo- 
do? Kad bih ja želio šetati samo 
među onima, koji su meni ravni, 
kao što vi to želite, morao bih 
se zadržavati neprestano samo 
u grobnici svojih pređa«. 

Čudna želja 

Kad je kralj Engleske Jakov 
I. početkom sedamnaestog vi- 
jeka sio na prijestolje, načelnik 
grada Shrewsbury poslao mu je 
čestitku sa željom, da kralj vla- 


nom u vis! »Vau-vau! B-r-r-r . . . z-z- 
z . . . š-š-š . . .« 

51. Toma povuče polugu i balon 
sune u vis. »Ehe-he, massa Tom. 
Imala karavana grdno »vuna« ot na- 
še balon. Razbjeglo se kakti sto bu- 
hi ot jedno Flit, kakti sto ftići pred 
jedno maček, ehe!« 



54. Kad se je karavana približila 
brežuljku, onaj Fluckov beduin po- 
juri s vrha na drugu stranu mašući 
rukama. Tada »zrakoplovci« opaziše 
oružanu četu, koja je na njegov znak 
zajahala konje. (Nastavit će se.) 

da tako dugo, dok bude sjalo 
sunce, mjesec i zvijezde. 

Kad je kralj pročitao tu želju, 
nasmije se veleći: 

»To bi bilo za moga sina ja- 
ko slabo i žalosno, jer bi onda 
morao vladati pred svijećama.« 


Prvorazredne gospodarske 

§TROJ£TE 

plugove, sijalice, kosilice, 
vršalice, motore, trijere, 
pumpe za gnojnicu, runila, 
sječkare i t. d. te čuvene 

ŠIVAĆE STROJEVE 
MINERVA 

povoljno dobavlja strogom 
solidnošću poznata tt. 

AGRAR 

k. cl. 

Zagreb, Draškovićeva 35 

Tražite ponude uz poziv 
na ovaj oglas 


■ 

NESRETAN BROJ. Sastao se 
Nijemac i Škot i govore o ra- 
znim čarolijama i praznovjerji- 
ma. 

»Kod nas je najnesretniji broj 
trinaest,« reče Nijemac. 

»Kod nas je pak najnesret- 
nije, kada deset ljudi zapale lule 
jednom šibicom.« 

KAVALIR. Konobar: »Go- 
spodine! Pa vi niste ispili svoju 




Gospodar u kući. Učitelj: „Ti 
si opet zakasnio, Ivica! Sutra donesi 
ispričnicu od starješine." 

Ivica: „Molim, gospodine učitelju. 
Majka je otputovala. Može li to na- 
pisati i otac? 


B flft&BSEBS 5„ 

kavu. Imate li joj možda štogod 
prigovoriti?« 

Gost: »Prigovoriti? Kavi? 

Ne, nipošto! Ne običavam pri 
govarati onome, čega nema.« 

SIGURNO UTOČIŠTE. Prvi 
đak: »Oho! Zar ti opet polaziš 
predavanja?« 

Drugi đak: »Dakako! Ja 
sve prve dane u mjesecu uvijek 
idem na predavanja. 

Prvi đak: »Kako to?« 

Drugi đak: »Tako, jer me 
tamo barem ne traže moji vje- 
rovnici!« 

ASTRONOMIJA. Sinčić: 
»Tata! Ima li i na zvijezdama 
ljudi?« 

Otac: »Sigurno, inače tamo 
ne bi po noći bilo rasvijetljeno.« 

SJEVERNI POL. Kad je svo- 
jedobno stigla vijest, da je po- 
larnom putniku Pearvu uspjelo 
otkriti Sjeverni pol, poletio je 
njegov drug, također polarni 
putnik, sav veseo svojoj kući 
i uzbuđen doviknuo s vratiju 
svojoj majci: 

»Znadeš li, da je Peary kona- 
čno našao Sjeverni pol?« 

Stara gospođa se blago na- 
smiješila i upitala posve mirno: 

»Tako? ... A gdje ga je na- 
šao? . . .« 

SAMO STROGO! U neku pu- 
čku kuhinju došao je kontrolor, 
jer su stigle prijave, da se tamo 
vrlo loše kuha i da je sirotinji 
nemoguće jelo. Strogi kontro- 
lor upao je u kuhinju i videći 



na štednjaku omašan lonac, iz- 
bečio se na kuhara: 

»Dajte mi žlicu, da se ja sam 
uvjerim, kako to prija.« 

Kuhar je htio protestirati: 

»Molim, gospodine kontrolo- 
ru, ali ovo . . .« 

»Nikakav ali. Žlicu ovamo!« 

»Dobivši žlicu zagrabio je u lo- 
nac i posrknuo punu žlicu. No 
odmah je to opet ispljunuo i vi- 
knuo na kuhara: 

»I vi se usuđujete tvrditi, da 
je to juha?« 

»Ja?« odvrati kuhar mirno, 
»ja to nisam nikada tvrdio, jer 
je to naime voda, u kojoj smo 
oprali suđe!« 

PUNICA, (monolog): »Čudan 
je taj mladić, koji uzima našu 
Jelku. Iz ugledne je obitelji, 
ima vrlo dobro namještenje, 
uglađena je ponašanja, a ne pi- 
je, ne puši i ne karta. Ipak bih 
već sada rado znala, kakve li ću 
njegove mane otkriti nakon 
vjenčanja!« 

ČUDNO. (Monolog): »Cijelu 
smo noć pili i pili neprestano 
samo u zdravlje; no a -sad — 
sad sam od samoga toga zdra- 
vlja posve bolestan!« 

Sabrao SI. T - r s k i 


Dobrijanova zaboravljivost 



Ljudi mudri često vele: 
tko pametan nije, 
njemu Bogo dobri dade 
brze noge dvije! 


I Dobrijan večeras je 
bez ključa od kuće, 
kroz prozor se stoga sada 
do kreveta vuče. 


»Gle lopova!« misli stražar, 
»baš si prava lija, 
idi sa mnom, nek te prođe 
čudna fantazija!« 


Tvrd je, čiko, tvoj krevetac, 
na njem se ne sniva, 
i još imaš pun vrč vode 
mjesto čaše piva! 

Kombine od kt^p-satena $ umetkom od čipka i sitnim porubićima. — 2, Gaćice od ružičastog krepdešma sa cvje- 
Sa strane naborK — 3* Kombine od krep-satena (na zagasitoj strani) s umetkom od čipaka. — 4. Noćna košulja od 
nježno uzorkanog zelenog krep-de-šina s jednobojnim pojasom i pucetima. -h 5. Gaćice od zagasitoga krep-satena u 
- svijetlo- plavoj boji s čipkom i porubićima. — 6, Hlaćasti kombine od bijelog sjajnoga krepa s čipkastim umecima. — 7, 
Noćna košulja od ružičastog voala, bogato naborana. Čipkasti i umeci također ružičasti, dok je vezanka crna. 

Stogovna križaljka 

Složio M, B a d o v i n a c, Zagreb 


Vodoravno: 1, Polako, 3, Grčka pro- 
ročica, 5. Svečano (tud.), 7. Prevojno sred- 
stvo, pamuk, 8. Rijeka u Bosni, JO, Noćna 
ptica, 12, Cokot (trs), 13. Hrvatska rijeka, 
14. Vic, dosjetka, 16. Slijediti, tražiti, 18. 
talij« gospoda (fonet), 19. Žen. biće iz na- 
rodnih priča, 20. Bekrija, 21. Velika drža- 
va u ist. Aziji, 22. Grčko slovo (posljed- 
nje), 24. Srok, 26, Žitno jelo, 27. Sredstvo 
korupcije, 28. Roditeljka, 30. Žara, vrč, 
32. Grad u Italiji (toranj I), 33. Dvorana, 
35. Napadaj, 36. Užeta. 

Okomito: 1. Grad u Grčkoj, 2. Dio 
tijela (za hodanje), 3. Kolac (tuđ.), 4. Ne- 
plodna, 6. Kowbojska potrepština, 7. Po- 
suda za cvijeće, 9. Posvojna zamjenica 
(množ., ž, r.), 11. Požar, 12. Francuski pi- 
sac fantastičnih romana, 13. Rijeka u Bo- 
sni, 15. Usov, 17. Halabuke, 18. Američki 
novac (množ,), 21. Oborina, 22. M, ime 
(njem.), 23. Grčko slovo (g), 25, Stari o a- 
jač Španjolske, 26? Javni lokal, 27. Vjerski 
obred, Žrtva, 29. Rijeka u Vojvodini, 31, 
Brane, 32. Testera, 34. Ne teško. 


RJEŠENJE I 


Vođo-ravn 
gaj, 6. mi!., 7. 
kota, 13. 

18. bard, 
trk, 25. kat, 

2, raj, 3. at, 


Rješenje i nagrade treba poslati do 10 
svibnja. Medu ođgonetače podijelit će se Malovan, 7. 
20 lijepih knjiga. 


Po 5 knjiga dobili su: A. Mtadinlć, J. 
Sladnik. Po 2 knjige: K. Osić iz L, t K. Ma- 
nu^ i K, KreČ iz L. Po 1 knjigu: Đ. Zu- 
ber iz K., J. Kopun iz M., H. Peranić iz 
&■ F. Rikkert iz S. Županić iz M. i M. 
U. Dragičević iz S. B. 

to, - — 


&hj$ 




